永安百貨 (廣州)

廣州永安百貨公司，簡稱係永安百貨、永安公司，係廣州西關嘅一家老牌百貨公司。喺1947年開業，最先喺十八甫，以代理上海皇后牌毛線而出名。據報由於公司樓宇成咗危樓，而喺2003年結業。

規模 
原先係有四層嘅零售商場，仲附設有服裝加工場、批發業務部、機團供應組。1990年代時候係上下九商業區規模較大、設施較先進嘅綜合百貨公司。

歷程 
永安公司嘅發展路同先施好相似。佢都係由澳大利亞華僑郭樂、郭泉兄弟創立嘅，係先到香港立足，後尾先轉廣州開分號。

到咗中共建政後嘅1958年，公司併入咗大光、三友等16間細嘅百貨鋪，就搬咗去下九路。

1966年改名紅旗百貨商店，1974年恢復原名。

1992年永安百貨裝修後，利用天花、櫃頂等設置嘅100幾個彩色燈箱介紹啲商品，而別具特色，配埋咗中央空調、自動扶梯。

特色 
廣州永安公司原先最出名嘅，係賣毛線同床上用品。而永安公司仲會定期搞時裝表演、商品操作同製作表演，派贈品仲有摸彩活動。

攷 

廣州嘅商場
荔灣區
廣州執咗笠嘅公司